Deur allerlei aanslae van “ons doodsvyande, die duiwel, die wêreld en ons eie sondige natuur” (HK antw.127), is die gevaar daar dat die gelowige mismoedig en teneergedruk kan raak. As die geloof begin wankel, die gesinslewe onder druk kom, die gemeente leeg loop, die liefde vir die gereformeerde geloof taan, God se wet verwerp word, as die land se omstandighede agteruit gaan, dan moet die gelowige (jonk én oud) soveel te meer op kyk na “Jesus, die Leidsman en Voleinder van die geloof, wat vir die vreugde wat Hom voorgehou is, die kruis verdra het, die skande verag het en aan die regterkant van die troon van God gaan sit het.” (Hebr.12:2)